**LIETUVOS MOKINIŲ ETNINĖS KULTŪROS OLIMPIADOS**

**AUKŠTAITIJOS REGIONO ETAPO REZULTATAI**

2022 m. vasario 23 d. nuotoliniu būdu vyko IV Lietuvos mokinių etninės kultūros olimpiados regioninis etapas Aukštaitijoje. Olimpiadoje dalyvavo 12 savivaldybių: Anykščių, Biržų, Kėdainių, Molėtų, Panevėžio miesto, Pasvalio, Radviliškio, Rokiškio, Širvintų, Švenčionių, Visagino ir Zarasų. Regiono ture iš viso varžėsi 49 mokiniai iš 26 mokyklų. 5–6 klasių amžiaus grupėje buvo 13 dalyvių, 7–8 klasių – 15, o gausiausiai dalyvavo 9–12 klasių amžiaus grupės mokiniai – jų buvo net 21.

Susumavus Olimpiados užduočių – testo ir etnokultūrinės veiklos ir raiškos – rezultatus, Aukštaitijos etnografinio regiono etapo 9–12 kl. amžiaus grupėje laimėtojai:

**I vieta - Augustina Binkytė, Biržų „Saulės“ gimnazijos 11 kl. (III) mokinė (mokytoja Nijolė Kaulinienė)**, II vieta – Marija Kaleničenko, Visagino „Žiburio“ pagrindinės mokyklos 9 kl. (I) mokinė (mokytoja Zita Miškinytė-Mazūrienė), **III vieta – Gabrielė Griciūnaitė, Biržų „Saulės“ gimnazijos 12 kl. (IV) mokinė (mokytoja Nijolė Kaulinienė)**.

IV Lietuvos mokinių etninės kultūros olimpiados šalies ture Aukštaitijos etnografiniam regionui atstovaus ir prizinių vietų sieks Biržų, Pasvalio, Radviliškio, Visagino ir Zarasų savivaldybių mokiniai.

Informaciją pateikė dr. Regina Mikštaitė-Čičiurkienė,

EKGT vyriausioji specialistė Aukštaitijos regionui